|  |  |
| --- | --- |
| **НАСЛОВ НА МАТЕРИЈАЛОТ:** | **НАЦРТ- ПРОГРАМАТА ЗА РЕАЛИЗАЦИЈА НА АКТИВНОСТИТЕ НА ОПШТИНА ОХРИД ОД ОБЛАСТА НА ЗАШТИТАТА И СПАСУВАЊЕ, УПРАВУВАЊЕ СО КРИЗИ И РЕВИТАЛИЗАЦИЈА ПО ЕЛИМИНИРАЊЕ НА КРИЗИ ЗА 2026 ГОДИНА** |
| **ПРЕДЛАГАЧ:** | Градоначалник на Општина Охрид |
|  |  |
|  |  |
| **ОСНОВА ЗА ДОНЕСУВАЊЕ:** | Член 36 од Законот за локалната самоуправа („Сл.весник на РМ“ бр.5/02) и член 18 од Статутот на општина Охрид („Сл. гласник на општина Охрид“ бр.8/07, 01/08, 10/10, 05/11, 09/14, 14/14, 10/19 и 15/20) и чл.9, чл.34 и чл.123 ст.4 од Закон за заштита и спасување ((„Сл.весник на РМ“ бр.29/05, 36/11, 41/14, 104/15, 39/16, 83/18, 215/21) и чл.2 и чл.5 од Закон за управување со кризи („Сл.Весник на РМ“ бр.29/05, 36/11, 41/14, 104/15, 39/16, 83/18 и 215/21) |
|  |  |
| **ПРЕТСТАВНИК:** | Билјана Богданова-Смилевска |
| **ОБРАБОТУВАЧ:** | Стручна служба |
|  |  |
| **НАДЛЕЖНОСТ:** | Совет на општина Охрид |

Врз основа нa член 36 став 1 точка 6 од Законот за локалната самоуправа („Сл.весник на РМ“ бр.5/02) и член 18 став 1 точка 6 од Статутот на општина Охрид („Сл.гласник на општина Охрид“ бр. 08/07, 01/08, 10/10, 05/11, 09/14, 14/14, 10/19 и 15/20), чл.9, чл.34 и чл.123 ст.4 од Закон за заштита и спасување („Сл.весник на РМ“ бр.29/05, 36/11, 41/14, 104/15, 39/16, 83/18, 215/21) и чл.2 и чл.5 од Закон за управување со кризи („Сл.Весник на РМ“ бр.29/05, 36/11, 41/14, 104/15, 39/16, 83/18 и 215/21) Советот на општина Охрид на седницата одржана на ден ­­­\_\_\_.11. 2025 година, ја донесе следната:

ПРЕДЛОГ- ПРОГРАМА

**ЗА РЕАЛИЗАЦИЈА НА АКТИВНОСТИТЕ НА ОПШТИНА ОХРИД ОД ОБЛАСТА НА ЗАШТИТАТА И СПАСУВАЊЕТО**, **УПРАВУВАЊЕ СО КРИЗИ И РЕВИТАЛИЗАЦИЈА ПО ЕЛИМИНИРАЊЕ НА КРИЗИ ЗА 2026 ГОДИНА**

**Вовед**

Заштитата и спасувањето во Република Македонија се организира како единствен систем за откривање и спречување на настанувањето и отстранувањето на последиците од настанатите природни непогоди и други несреќи и давање помош во мир, вонредна состојба и воена состојба.

Заштитата и спасувањето претставува, поврзан процес за планирање, програмирање, организирање, раководење, командување, координирање, спроведување, финансирање и надзор за навремена и ефикасна превенција како и подготвување, дејствување и отстранување на причините и последиците од природни непогоди и други несреќи.

Заштитата и спасувањето е работа од јавен интерес за Републиката.

Општина Охрид е должна да организира заштита и спасување на своите вработени и луѓето затекнати во објектите во моментот на настанување на природната непогода или друга несреќа.

Заштитата и спасувањето претставува збир на мерки и активности кои се превземаат од страна на субјектите во системот со цел навреме да се откријат и спречат природните непогоди и други несреќи и да се отстранат последиците од настанатите природни непогоди и други несреќи во мир, вонредна и воена состојба.

Со превземање на превентивни плански и програмски мерки, кои се превземаат пред настанување на природните непогоди и други несреќи, за време на настанувањето, по настанатите непогоди и несреќи се овозможуваат реални услови за заштита и спасување на луѓето, животната средина, материјалните добра, природните богатства, животинскиот и растителниот свет и културното наследство.

Системот за заштита и спасување во Република Македонија, согласно Законот за заштита и спасување, се остварува преку:

* набљудување, откривање, следење и проучување на можните опасности од природни непогоди и други несреќи;
* преземање на мерки за превенција за ублажување и спречување на настанување на можните опасности;
* известување и предупредување за можните опасности и давање упатства за заштита, спасување и помош преку единствениот систем за известување;
* обука, тренинг и вежби за оспособување за заштита, спасување и помош;
* организирање на силите за заштита и спасување и воспоставување и одржување на другите форми на подготвеност за заштита, спасување и помош;
* самозаштита, самопомош и заемна помош;
* мобилизација и активирање на силите и средствата за заштита и спасување;
* одредување и спроведување на заштитните мерки;
* спасување и помош;
* отстранување на последиците од природни непогоди и други несреќи, до
* обезбедување на основните услови за живот;
* надзор на спроведувањето на заштитата и спасувањето;
* давање помош на подрачјата кои претрпеле штети од поголеми размери од
* природни непогоди и други несреќи;
* давање помош на други држави кои претрпеле штети од поголеми размери од
* природни непогоди и други несреќи, а кои искажале потреба за тоа;
* примање помош од други држави;
* идентификација и процена на опасностите;
* водење на база на податоци на сите извори на ризици и опасности од
* природни непогоди и други несреќи и
* изработка на процена на загрозеност од природни непогоди и други несреќи и
* планови за заштита и спасување и ажурирање на истите.

*Системот за управување со кризи* се организира и остварува заради превенција, рано предупредување и справување со кризи кои претставуваат ризик за добрата, здравјето и животот на луѓето и животните, а се настанати од природни непогоди и епидемии или други ризици и опасности кои директно го загрозуваат уставниот поредок и безбедноста на Република Македонија или дел од неа, а за кои не постојат услови за прогласување воена или вонредна состојба. Системот за управување со кризи опфаќа и прибирање на информации, процена, анализа на состојбата, утврдување на целите и задачите, развој и спроведување на потребните дејствија за превенција, рано предупредување и справување со кризи.

Системот за управување со кризи го остваруваат органитe на државната управа и органите на државната власт (Собрание, претседател и Влада), вооружените сили како Армијата на Република Македонија, силите за заштита и спасување и органите на општините. Јавните претпријатија, јавните установи и служби и трговските друштва, можат да учествуваат во превенција, рано предупредување и справување со кризи.

Општините во рамките на нивните надлежности утврдени со закон, имаат обврска за свои потреби, заради ефикасна превенција и рано предупредување од потенцијална кризна состојба да вршат процена на ризиците и опасностите на локално ниво, да ги утврдуваат потребите и да ги планираат ресурсите.

Во справувањето со кризи, согласно Закон за управување со кризи, општините ги вршат и следниве работи:

- ги следат состојбите и дејствата и појавите кои можат да доведат до настанување на криза на подрачјето на општините,

- донесуваат процена на загрозеноста од ризици и опасности за настанување на кризна состојба на подрачјето на општините (ја изработуваат регионалните центри за управување со криза),

- донесуваат програма за ревитализација на општините по елиминирањето на кризата,

- ги спроведуваат одлуките на Владата во врска со управување со криза на подрачјето на

општините и

- одлучуваат за висината на средствата за управување со кризи од буџетот на општините.

Во справувањето со кризa градоначалниците на општините обезбедуваат координација на учесниците во системот за управување со кризи на локално ниво.

Општините имаат обврска во своите акти за организација и систематизација да утврдат работни места за подготвување и извршување на работни задачи во врска со превенција и справување со кризна состојба.

1. **Основни начела на заштита и спасување**

Заштитата и спасувањето се засновува на следниве основни начела:

1) секој има право на заштита и спасување од природни непогоди и други несреќи;

2) во заштитата и спасувањето од природни непогоди и други несреќи приоритет имаат животот и здравјето на луѓето;

3) при настанување на природни непогоди и други несреќи секој е должен да помага во рамките на своите можности;

4) Републиката, општините и градот Скопје, јавните претпријатија, установи и служби и трговските друштва се должни, навремено да ги организираат и преземаат превентивните и оперетивните мерки за заштита и спасување од природни непогоди и други несреќи;

5) секое физичко и правно лице, во согласност со закон, одговара за неспроведување на предвидените мерки за заштита и спасување;

6) при ангажирањето на силите за заштита и спасување се употребува моделот на постапност, при што најпрвин реагираат силите на сопственикот, потоа општините и градот Скопје, Републиката и меѓународната заедница и

7) податоците за опасностите и преземените активности за заштита и спасување, од страна на надлежните органи и служби се јавни и мора транспарентно да се објават.

1. **Надлежности на Советот на општина Охрид**

Во остварувањето на заштитата и спасувањето, Советот на општина Охрид согласно чл.34 од Законот за заштита и спасување, ги врши следниве работи:

1) одлучува за воспоставување на потребна организација за заштита и спасување и за спроведување на мерките за заштита и спасување;

2) донесува одлука за формирање на просторни сили за заштита и спасување;

3) заради отстранување на последиците од настанатите природни непогоди или и други несреќи, ги утврдува обврските на јавните претпријатија, установи и служби од локален карактер кои тие ги основале во:

- гаснење на пожари и спасување на луѓе и имот при сообраќајни, техничко-технолошки и други несреќи;

- расчистување на локални патишта, улиците и другите инфраструктурни објекти во случај на непроодност поради врнежи од снег, наноси од снег, голомразица, наноси од земја предизвикани од силни врнежи, одрони, лизгање на земјиштето и друго;

- укажување на прва медицинска помош во случај на појава на зголемен број

на заболени и повредени и спречување на ширењето на заразни болести;

- заштита на животните и растенијата во случај на појава на болести, штетници и

други природни непогоди;

4) ја следи подготвеноста на општина Охрид за заштита и спасување;

5) одлучува за висината на средствата потребни за заштита и спасување од буџетот на единицата на локалната самоуправа;

6) одлучува за висината на средствата од буџетот на единицата на локалната самоуправа за надомест на штета од природни непогоди и други несреќи и

7) одлучува за распределба на хуманитарна помош наменета за настраданото население во единиците на локалната самоуправа.

1. **Надлежности на Градоначалникот на општина Охрид**

Во остварувањето на заштитата и спасувањето на подрачјето на општина Охрид, согласно чл.35 од Закон за заштита и спасување и чл.5 од Закон за управување со кризи, градоначалникот ги врши следниве работи:

1) го предлага планот за заштита и спасување;

2) ја следи состојбата во врска со реализацијата на донесените одлуки од Советот на општина Охрид за спречување на настанувањето и за отстранувањето на последиците од природните непогоди и други несреќи;

3) одговорен е за подготвеноста на силите за заштита и спасување кои ги формира општина Охрид;

4) одлучува за ангажирање на силите за заштита и спасување кои општина Охрид ги формира;

5) раководи и ги координира активностите за заштита и спасување што ги спроведува општина Охрид до активирање на подрачните штабови;

6) го следи остварувањето на акциите за расчистување на локални патишта, улиците и другите инфраструктурни објекти во случај на настанување на природни непогоди или и други несреќи на подрачјето на општина Охрид;

7) бара помош во ангажирање на просторните сили за заштита и спасување, формирани кај правните лица од подрачјето на општина Охрид;

8) во услови кога со силите за заштита и спасување на општина Охрид не можат да се отстранат последиците од природните непогоди, епидемии, епизоотии, епифитотии и други несреќи, бара ангажирање на републичките сили за заштита и спасување;

9) во справување со криза обезбедува координација на учесниците во системот за управување со кризи на локално ниво.

1. **Основни цели на Програмата**

Oпштина Oхрид за 2026 година ќе спроведува мерки и активности согласно законските норми, предвидени за сегментите кои се од областа на превенција, заштита и спасување на граѓаните и материјалните добра од елементарни и други непогоди, како и мерки и активности кои редовно се спроведуваат, а со цел превентивно делување заради заштита на животот и здравјето на населението на подрачјето на oпштината.

Во оваа Програма се опфатени мерките и активностите кои општина Охрид во соработка со другите надлежни сублекти ќе ги спроведе, како и финансиската рамка која е потребна за остварување на истите мерки за 2026 година.

Општина Охрид настојувајќи да оддржи чекор за намалување на ризиците од несреќи, обезбедува услови за мирен и безбеден живот на своите граѓани.

Со оваа Програма се остваруваат целите и активности во областа на заштитата и спасувањето, кои претставуваат активности од јавен интерес. Планирањето на развојот, оперативното и тековното планирање на краток, среден и долг рок на системот за заштита и спасување ќе се води и реализира според принципите, критериумите и стандардите кои важат во системот на планирање, програмирање и буџетирање.

Општина Охрид, основните цели на заштитата и спасување и управување со кризи ќе ги остварува преку:

* + - Штаб за заштита и спасување на општина Охрид со следниве единици:
    - Универзална единица за заштита и спасување во јачина на вод;
    - Просторна специјализирана единица за прва медицинска помош во јачина на одделение;
    - Просторна специјализирана единица за противпожарна единица во јачина на одделение (Противпожарно доброволно друштво ,,Ентузијаст”);

Просторна специјализирана единица за заштита и спасување на вода и планинско спасување (Планинска спасителна служба) ;

* + - ТППЕ-Охрид
    - Соработка со сите јавни претпријатија (ЈП Охридски Комуналец, ЈП Градски Пазар, ЈП Водовод, ЈП Градски гробишта, ЈП Нискоградба, ЈП Билјанини извори, ЈП Национални шуми и ЈУ Национален парк Галичица).

- Соработка со подрачните одделенија на Центар за управување со кризи, Дирекција за заштита и спасување, Министерство за одбрана и МВР.

Основна цел на оваа програма е заштита на граѓаните, материјалните добра и природните ресурси од елементарни непогоди и други несреќи, како и справување со веќе настанати кризи и ревитализација по настаната криза преку обезбедување на основни средства за финансирање на системот за заштита и спасување и системот за управување со кризи со цел превентивно делување на подрачјето на општина Охрид, но и управување со кризи и ревитализација по елиминирање на кризи, односно:

* + Заштита и спасување на луѓето, животната средина, материјалните добра, природните богатства, животинскиот и растителниот свет и културното наследство од природни непогоди и други несреќи во мир и вонредна состојба (пожари во населени места, во шуми, отворени простори, поплави, сообраќајни несреќи и др.);
  + Создавање на услови и можности за организирано остварување и реализација на заштитата на луѓето и материјалните добра;
  + Обезбедување на навремено детектирање на опасноста, благовремено откривање и елиминирање на причините за настанување на непогодата;
  + Обезбедување на услови и можности за соодветна организација, опременост и координираност на силите за заштита и спасување за справување со кризи (обезбедување на основни средства за превентивно делување на подрачјето на општината и соодветни обуки);
  + Едукација и подготовка за превентивно делување;
  + Помош и поддршка на граѓаните на општина Охрид по настаната криза со цел враќање на нормалниот тек на живот на граѓаните на општина Охрид;
  + Проценка на штети предизвикани од настаната криза (елементарни непогоди и други несреќи);
  + Обнова и враќање во функција на објекти и правни субјекти под надлежност на општината.

# Програмски активности

|  |  |
| --- | --- |
| **Ред. бр.** | **Програмски активности** |
| 1 | Ажурирање на Проценката на загрозеност на територијата на Општина Охрид од природни непогоди, епидемии, епизоотии, епитофии и други несреќи |
| 2. | Ажурирање на Планот за заштита и спасување од природни непогоди и други несреќи на општина Охрид |
| 3. | Ажурирање на персоналниот состав на Штабот за заштита и спасување на општина Охрид и просторните сили за заштита и спасување на општина Охрид |
| 4. | Oбуки, работилници, семинари на членови на Штабот за заштита и спасување и Просторните сили за заштита и спасување на општина Охрид |
| 5. | Специјализирани обуки на просторните сили за заштита и спасување (универзална, за противпожарна заштита, за справување со поплави, земјотреси итн.) |
| 6. | Ангажирање на Планинска Спасителна Служба на Црвен крст Охрид |
| 7. | Набавка на заштитна опрема и средства за Просторни сили за заштита и спасување; |
| 8. | Надоместок на граѓаните за извршување на правата и должностите во заштита и спасување (во зависност од потребите за ангажирање на граѓаните, општинскиот кризен штаб и просторните сили за заштита и спасување) |
| 10. | Оддржување на оџаци, димноводни уреди, системи за воздух, системи за воздушно и водно греење, огништа-котли за парно греење (2 оџаци, канали и 2 парни котли) |
| 11. | Организирање на предавања во училиштата и градинките на тема превентива и заштита од пожари и други природни катастрофи со ТППЕ Охрид и СВР Охрид |
| 12. | Финансиска и стручна поддршка по настаната криза |
| 13. | Кампања за чистење на оџаци во соработка со Секторот за животна средина. |
| 14. | Идентификација на критични точки и локации на подрачје на општина Охрид и предлог мерки за превенција и справување во случај на елементарни непогоди или др.незгоди. |
| 15. | Анализа, научени лекции и корективни мерки |

1. **Потребни финансиски средства**

|  |  |  |
| --- | --- | --- |
| **Ред. бр.** | **Програмски активности** | **Потребни средства** |
| 1. | Oбуки, работилници, семинари на членови на Штабот за заштита и спасување и Просторните сили за заштита и спасување на општина Охрид | 40.000 денари |
| 2. | Ангажирање на Планинска Спасителна Служба на Црвен крст Охрид | 2.100.000 денари  - |
| 3. | Ангажирање на Противпожарно доброволно друштво ,,Ентузијаст” | 300.000 денари |
| 4. | Чистење на оџаци, димноводни уреди, системи за воздух, системи за воздушно и водно греење, огништа-котли за парно греење (1 оџак, канали и 1 парeн котел) | 283.200 денари |
| 5. | Надоместок на граѓаните за извршување на правата и должностите во заштита и спасување | \* |
| 6. | Средства наменети за управување со кризи и ревитализација по настаната криза | \* |
| 7. | Набавка на опрема и средства за Просторни сили за заштита и спасување | 120.000 денари |
| 8. | Набавка на пумпи за испумпување на вода | 200.000 денари |
|  | **Вкупно** | **3.043.200 денари** |

**\***За потребите на системот за заштита и спасување, надоместок на граѓаните за извршување на правата и должностите во заштита и спасување, за управување со кризи и ревитализација по настаната криза се предвидени финансиски средства согласно потребите преку ставката 41 – резерви и недефинирани расходи од Буџетот на општина Охрид за 2026 година.

1. **Финансирање**

Програмата за реализација на активностите на општина Охрид од областа на заштита и спасување, управување со кризи и ревитализација по елиминирање на кризи за 2026 година ќе биде финансирана од Буџетот на општина Охрид за 2026. Дополнителни финасиски средства можат да бидат обезбедени и од донации, спонзорства и проекти.

Одредени активности кои можат да трпат измена во зависност од потребите за заштита и спасување, како и за некои активности кои не се предвидени во програмата, а се во интерес на зголемување на заштитата и реализирање на превентивните мерки за заштита и спасување од природни непогоди и други несреќи во општина Охрид, како и ревитализација по настаната криза ќе се предвидат дополнителни финансиски средства од буџетот на општина Охрид.

За потребите на системот за заштита и спасување, управување со кризи и ревитализација по настаната криза се предвидени финансиски средства преку ставката 41 – резерви и недефинирани расходи од Буџетот на општина Охрид за 2026 година.

По реализација на годишната Програма за заштита и спасување, управување со кризи и ревитализација по елиминирање на кризи за 2026 година на општина Охрид до Советот на општина Охрид ќе се достави извештај за потрошени финансиски средства за програмските мерки и активности.

Носител и одговорен за реализација на Програмата за заштита и спасување, управување со кризи и ревитализација по елиминирање на кризи за 2026 година се Градоначалникот и Советот на Општина Охрид.

Општина Охрид во соработка со Штаб за заштита и спасување, Дирекцијата за заштита и спасување, Центарот за управување со кризи и други органи и тела, ќе го следат спроведувањето и реализацијата на оваа Програма. Наведените органи и тела ќе покренуваат иницијативи, ќе даваат мислења и предлози за доследно и квалитетно реализирање на Програмата.

Програмата за реализација на активностите на општина Охрид од областа на заштита и спасување, управување со кризи и ревитализација по елиминирање на кризи за 2026 година е родово сензитивна, бидејќи програмските активности се однесуваат на заштита и спасување на сите жители од машки и женски пол на подрачјето на општина Охрид.

Индикатори за следење на родово-сензитивната програма се бројот на жители на подрачјето на општина Охрид од женски пол, односно 26.197 жени и бројот на жители од машки пол, односно 25.231 мажи.

Оваа Нацрт- Програма влегува во сила наредниот ден од денот на објавувањето во „Сл.гласник на општина Охрид“.

**Број 08- СОВЕТ НА ОПШТИНА ОХРИД**

**.12.2025 год. Претседател**

**О х р и д Перчо Божиновски**