|  |  |
| --- | --- |
| **НАСЛОВ НА МАТЕРИЈАЛОТ:** | **НАЦРТ - ПРОГРАМА ЗА ЕНЕРГЕТСКА ЕФИКАСНОСТ ЗА 2026 ГОДИНА** |
|  |  |
|  |  |
| **ПРЕДЛАГАЧ:** | Градоначалник на Општина Охрид |
|  |  |
|  |  |
|  |  |
| **ОСНОВА ЗА ДОНЕСУВАЊЕ:** | Член 36 став 1 точка 6 од Законот за локалната самоуправа („Сл.весник на РМ“ бр.5/02) и член 18 став 1 точка 6 од Статутот на општина Охрид („Сл.гласник на општина Охрид“ бр. 08/07, 01/08, 10/10, 05/11, 09/14, 14/14, 10/19 и 15/20) |
|  |  |
| **ПРЕТСТАВНИК:** | Тони Иваноски |
|  |  |
|  |  |
|  |  |
| **ОБРАБОТУВАЧ:** | Стручна служба |
|  |  |
|  |  |
|  |  |
| **НАДЛЕЖНОСТ:** | Совет на општина Охрид |

Врз основа нa член 36 став 1 точка 6 од Законот за локалната самоуправа („Сл.весник на РМ“ бр.5/02) и член 18 став 1 точка 6 од Статутот на општина Охрид („Сл.гласник на општина Охрид“ бр. 08/07, 01/08 ,10/10, 05/11, 09/14, 14/14, 10/19 и 15/20), Советот на општина Охрид на седницата одржана на ден \_\_\_\_\_\_\_\_\_\_\_\_\_\_ година, ја донесе следната:

**НАЦРТ - ПРОГРАМА ЗА ЕНЕРГЕТСКА ЕФИКАСНОСТ**

**ЗА 2026 ГОДИНА**

**Предговор**

Програмата за Енергетска Ефикасност на Општината (ОПЕЕ), има за цел рационално и ефикасно да ги користи сите видови на енергија и на тој начин да оствари заштеда во буџетот, а со тоа постои можност за пренасочување на финансиските заштеди во подобрување на останатите сектори во општината.

Како објекти кои се предмет на имплементација на ЕЕ во Општина Охрид се: основните училишта и градинките, административната општинска зграда, јавните комунални претпријатија и јавното и улично осветлување.

Со намалување на потрошувачката на енергија во наведените сектори, се намалуваат финансиските трошоци за енергија и се придонесува за подобрување на услугите и квалитетот на живеење на жителите во општината.

Со цел успешно спроведување на активностите за ЕЕ, согласно воспоставената практика, Општина Охрид преку Советот на општината усвојува Годишен акционен план и тригодишна програма за ЕЕ.

**Буџет за реализација на проектна документација за ЕЕ за 2026 год.**

Проценетиот буџет за спроведување на годишниот Акционен План (АП) за годината 2026 изнесува 1.200.000 МКД, истиот е прикажан во табелата дадена подолу.

Заради потребата годишната програма да соодветствува на реалните можности, се планира за следната 2026 година реализацијата од сопствени средства да изнесува 1.200.000 денари, а средствата потребни за непосредна реализација да се обезбедат комбинирано, како од сопствени така и од надворешни извори, затоа што средствата за непосредната реализација се многу поголеми и истите се координираат и се реализираат преку соодветните општински сектори, во чија надлежност се објектите предмет на ЕЕ.

|  |  |  |
| --- | --- | --- |
| **Тип** | **Извор** | **предвидени средства за Е. Е. (ден/год.)** |
| **Сопствени средства за:** | Општински Буџет за 2026 година |  |
| 1. Изработка на планови и програми  за енергетска ефикасност |  |  |
| * 1. Изработка на годишен план за ЕЕ за 2026 година, како дел од реализацијата на тригодишна програма за ЕЕ 2024-26 год.   (во прв-втор квартал од 2026 год.) |  | 320.000,оо |
| * 1. Изработка на тригодишна програма за ЕЕ   за периодот 2027-2029 година, како и годишен план за ЕЕ за 2027 година  (во трет-четврти квартал од 2026 год.) |  | 630.000,оо |
| 2. Консултантски услуги |  | 100.000,00 |
| 3. Годишно одржување на три фото  напонски станици: Општина зграда,  ОУ во с. Пештани и ОУ с. Велгошти |  | 150.000,00 |
|  |  |  |
| **Вкупно:** |  | 1.200.000,00 |

Во изминатиот период, Општина Охрид, по пат на јавна набавка изработи, преку соодветни проектантски бироа:

* тригодишната програма (изработена од Центарот за енергетска ефикасност МАЦЕФ - Скопје) за енергетска ефикасност 2024-2026,
* физибилити студии за поставување на фотоволтаични станици на објектите под ингеренција на општината
* физибилити студија за изработка на станица за гас на потегот Гимназија, ОУ Григор Прличев, Градинка, Економско средно училиште и административна зграда на Општината.

Следните фази се изработка на поединечни основни проекти, финансиска инвестициона конструкција и секако, нивна реализација.

**Учесници и извршители на програмата: Тим за енергетска ефикасност**

Општинската програма за енергетска ефикасност (ОПЕЕ) е среднорочен план и документ за политиката што ќе се спроведува во општината. Претставници и експерти од Општина Охрид се вклучени во развојот на ОПЕЕ. Ова овозможува создавање на правилни процедури во организацијата на општината за подоцна истите да бидат користени според предвиденото во Програмата.

За оваа цел, во рамките на организационата структура на општината се предлага да се формира тим за Енергетска Ефикасност (ЕЕ тим) и задачите на членовите ќе бидат дефинирани со правилник за систематизација на работните задачи, односно да:

* координира и спроведува проекти за енергетска ефикасност во општината, следи и доставува извештаи за остварените резултати;
* учествува во планирање на општинскиот буџет за трошоците за енергија и одржувањето на објектите во надлежност на општината, како и јавното осветление;
* работи и управува со базата на податоци на јавните објекти и нивно следење;
* иницира и координира активности со владини и невладини организации за спроведување на проекти за енергетска ефикасност како и донаторски организации и фондови коишто подржуваат локален развој;
* помага при подготовка на тендерски документи и соработува со надворешни експерти и консултанти за енергетски прегледи, управување со проекти, итн.
* тимот го предводи раководител на тимот, а описот на неговите работни задачи и на останатите членови, се дефинирани соодветно и се ажурираат по потреба.

Успехот на Програмата е целосно зависен од посветеноста, учеството и ангажираноста на Раководителот на Тимот за Енергетска Ефикасност. Покрај другите, основни задачи на раководителот на тимот за енергетска ефикасност се:

* Да управува со проекти за развој на ОПЕЕ во општината;
* Да ги одредува улогите, одговорностите и мандатите на ЕЕ Тимот;
* Да ја објаснува содржината и да ги распределува задачите во ЕЕ Тимот, а доколку е потребно, да покани и други личности од општината како привремени членови на тимот или да ангажира надворешни советници;
* Да ја следи и навремено да известува за напредокот на Програмата до Градоначалникот;
* Да дава извештаи за напредокот и развојот на ОПЕЕ пред советот на Општина Охрид;
* Да ја следи употребата и надградувањето на базата на податоци и соодветното ажурирање на податоците за потрошувачка на енергија во општинските објекти.

Членовите на Тимот за Енергетска Ефикасност треба да соработуваат за извршување на задачите, да ги одредуваат задачите и да ги контролираат резултатите. Општи одговорности на членовите на тимот за енергетска ефикасност се:

* Поврзување на ОПЕЕ со визијата и стратегијата за развој на општината и истражување на правната рамка за развој и спроведување на Програмата;
* Одредување, следење и ажурирање на долгорочни и среднорочни цели за за 2026 година како и за периодот 2027-29 год.;
* Да работаат на формирање и управување со базата на податоци, собирање и чување на податоците (типовите на градба на објекти, технички системи, енергетски системи, извори на енергија и уреди, и др.);
* Собирање и анализирање на неопходните факти и основни информации за идентификација на пречките и подготовка на Нацрт документи за Општинскиот Совет за развој на Програмата за Енергетска Ефикасност;
* Опишување/ажурирање на состојбата во општината за објектите под општинска надлежност и потрошувачката на енергија, правење на основни проценки и пресметка на потенцијалите за енергетска ефикасност во општината;
* Развивање на акциски планови за енергетска ефикасност за секоја година, вклучувајќи финансиски предвидувања и потреби за финансирање од рамките на буџетот на општината со детален опис на активностите и временски распоред, инвестициони заштеди, профитабилност, влијанија врз човековата средина, подобрување на квалитетот на општинските услуги и дополнителни придобивки;
* Развивање на финансиски план за спроведување на ОПЕЕ, вклучувајќи финансиски шеми, финансиски извори, капитал (извори од буџетот на општината), можни финансиски институции, донаторски програми, фондови со посебна намена, итн;
* Организирање и спроведување на Програмата со вклучени инвестиции, распореди, трошковни планови, учесници и спроведувачи на програмата, модалитети за изведба на програмата (подизведувачи и советници);
* Вршење на мониторинг и контрола за утврдување на енергетската состојбата во општинските објекти и јавното осветление;
* Организација на следење, проценки и известување за развојот на Програмата.

Табела: Спроведување на проекти за Енергетска ефикасност вклучени во акцискиот план

**

За успешно функционирање на сите учесници во спроведување на ОПЕЕ, потребно е нивна меѓусебна и постојана комуникација како што е прикажано на горната слика.

**СЛЕДЕЊЕ И МОНИТОРИНГ НА ИМПЛЕМЕНТАЦИЈАТА НА**

**ПРОГРАМАТА ЗА ЕНЕРГЕТСКА ЕФИКАСНОСТ**

Мониторинг на Програмата за енергетска ефикасност

Редовниот мониторинг е клучен елемент на процесот на спроведување на Програмата за енергетска ефикасност. Мониторингот и евалуацијата (М&Е) може да опфатат различни фази и аспекти од процесот на Програмата за енергетска ефикасност. Тоа обично започнува од самиот почеток и продолжува во текот на имплементацијата на програмата. Строго се препорачува мониторингот и евалуацијата (М&Е) да продолжи и после временската рамка на Програмата за енергетска ефикасност, со цел како би можело ПЕЕ да создаде долгорочни влијанија врз локалната економија, енергетскиот сектор, животната средина и човековото однесување.

Со цел да се следат резултатите од спроведените мерки за енергетска ефикасност, потребно е да се вршат мерења во различни временски периоди и да се врши споредба на резултатите со пресметаните. Главни показатели кои се мерат и споредуваат се следните:

* Потрошувачка на енергија (топлинска и електрична)
* Споредба на амбиенталните услови во објектите (температурни разлики, степен на осветленост и влажност)
* Заштеда на финансиски средства кои се одвојуваат за трошоците за енергија.

Откако ќе се имплементираат предвидените активности во Програмата за енергетска ефикасност, добиените резултати треба да се споредат со резултатите пред интервенцијата и на тој начин да се утврди дали е постигната предвидената цел. Доколку не е постигната целта тогаш се испитува причината зошто не е постигната и се утврдуваат недостатоците во системот доколку такви постојат и истите треба да се отстранат. Во случај резултатите да се како претпоставените или подобри, тогаш се донесува заклучок дека целта е постигната.

**Резиме**

Како дел од процесот на континуирано следење, имплементираните проекти можат да се оценат преку нивното влијание врз потрошувачката на енергија и намалување на емисиите на CO2. Врз основа на резултатите и набљудуваните проблеми, доколку воопшто има некој, може да се превземат дополнителни корективни и превентивни мерки и активности.

Резултатите од мониторинг и евалуација (М&Е) може да доведат до промена и надградба на Програмата за енергетска ефикасност. Ажурираната ПЕЕ ќе послужи како основа за развој на Акциониот план за наредната година.

Политиката на Општината, во областа на енергетска ефикасност се утврдува со Програма за енергетска ефикасност, усогласена со државната Стратегија за унапредување на енергетската ефикасност. Активностите на Општина Охрид ќе се насочат кон реализација на главната цел на политиките на ЕУ, односно намалување на годишната потрошувачка на примарна енергија, согласно предложените мерки од Европската комисија, за зголемување на ефикасноста во сите сегменти во синџирот на енергија: генерација, трансформација, дистрибуција и финална потрошувачка.

Оваа Нацрт Програма влегува во сила наредниот ден од денот на објавувањето во „Сл.гласник на општина Охрид“.

**Број СОВЕТ НА ОПШТИНА ОХРИД**

**\_\_\_\_\_\_\_\_\_\_\_ год. Претседател,**

**О х р и д Перчо Божиновски**