Врз основа нa член 36 од Законот за локалната самоуправа („Сл.весник на РМ“ бр.5/02) и член 18 од Статутот на општина Охрид („Сл.гласник на општина Охрид“ бр.8/07, 01/08,10/10, 05/11, 09/14, 14/14, 10/19 и 15/20), Советот на општина Охрид на седницата одржана на ден ,.......2025 година, ја донесе следната:



**НАЦРТ– ПРОГРАМА**

ЗА ЕДНАКВИ МОЖНОСТИ НА ЖЕНИТЕ И МАЖИТЕ ВО ОПШТИНА ОХРИД

ЗА **2026** ГОДИНА

**Охрид 2025 година**

[СОДРЖИНА](#_Toc215502031)

[1. ВОВЕД 3](#_Toc215502032)

[2. ДЕМОГРАФСКИ И СОЦИО-ЕКОНОМСКИ ПОДАТОЦИ НА ОПШТИНА ОХРИД 4](#_Toc215502033)

[3. КЛУЧНИ ПРЕДИЗВИЦИ И ПОТРЕБИ 8](#_Toc215502039)

[4. ЦЕЛИ на Програмата за 2026 ГОДИНА 8](#_Toc215502040)

[5. ЦЕЛНИ ГРУПИ 10](#_Toc215502055)

[6. ФОРМИ НА ДЕЛУВАЊЕ 10](#_Toc215502056)

[7. БУЏЕТ 11](#_Toc215502057)

[8. Акциски план за реализација на Програмата за еднакви можности 11](#_Toc215502059)

# 1.ВОВЕД

Еднаквите можности за жените и мажите претставуваат темел на современото демократско општество и предуслов за социјална правда и одржлив развој. Рамноправниот пристап до образование, здравство, труд, култура, спорт и јавни услуги овозможува жените и мажите, девојчињата и момчињата да го остварат својот потенцијал без дискриминација.

Согласно член 2 од Законот за еднакви можности на жените и мажите, Општина Охрид е должна да обезбеди еднаков третман и да промовира родова рамноправност во сите области на локалниот општествен живот. Во согласност со член 14 од Законот, општината изработува годишен план со конкретни мерки за унапредување на еднаквите можности.

Локалната самоуправа, преку своите надлежности и соработка со локалните чинители, може значително да придонесе за намалување на стереотипите и родовите нееднаквости кои се јавуваат во семејството, образованието, медиумите, работната средина и пошироката заедница. Структурните промени и новите пристапи се неопходни за создавање инклузивно и рамноправно локално општество.

Како потписничка на меѓународни конвенции и активен учесник во европските политики, Република Македонија разви законска и стратегиска рамка за заштита на правата и еднаквоста. Локалните политики се клучни за реализација на овие цели, бидејќи влијаат директно врз секојдневието на граѓанките и граѓаните.

Во Општина Охрид, каде туризмот, образованието и културата имаат големо значење, промовирањето еднакви можности е услов за одржлив развој, социјална кохезија и конкурентност. Усвојувањето на Програмата за еднакви можности претставува заложба за систематско планирање со јасни активности, надлежни институции и финансиски рамки насочени кон унапредување на родовата рамноправност и поддршка на ранливите групи.

Програмата е изготвена согласно:

• Законот за еднакви можности на жените и мажите, **[[1]](#footnote-1)** („Службен весник на РМ“ бр. 6/2012, 166/2014 и 150/2015)  
• Националната стратегија за родова еднаквост 2022–2027, [[2]](#footnote-2)

• Локалните стратешки документи,  
• Стратешката рамка за економско јакнење на жените на локално ниво.

Општина Охрид ќе ја реализира Програмата во рамките на своите институционални капацитети и согласно расположливите средства предвидени во Буџетот на Општината за 2026 година за реализација на конкретните мерки и активности.

Спроведувањето на Програмата ќе се одвива преку Координаторката за еднакви можности, Заменик-координаторката за еднакви можности и Комисијата за еднакви можности (КЕМ), кои ќе имаат централна улога во планирањето, координацијата, имплементацијата и следењето на активностите утврдени со оваа Програма. Во рализацијата ќе биде вклучен и Советот за женско претприемниптво како тело на Советот на Општина Охрид.

Во рамките на своите надлежности, Општина Охрид ќе обезбедува соработка со здруженија на граѓани, невладини организации, деловни субјекти, академски институции и други релевантни субјекти кои работат во областа на родовата еднаквост, со цел обезбедување координиран, одржлив и ефективен пристап во унапредување на еднаквите можности за жените и мажите во локалната заедница.

# 2.ДЕМОГРАФСКИ И СОЦИО-ЕКОНОМСКИ ПОДАТОЦИ НА ОПШТИНА ОХРИД

**2.1. Општи демографски карактеристики**

Општина Охрид се наоѓа во југозападниот дел на Република Северна Македонија, на североисточниот брег на Охридското Езеро, на надморска височина од 695 м. Опфаќа површина од 384 km² и има вкупно **28 населени места**. Според последните достапни податоци, Општина Охрид брои **51.428[[3]](#footnote-3) жители**.

**2.2. Население и домаќинства**

* **Вкупно население:** 51.428 жители
* **Полова структура:**
  + мажи: 25.231жени: 26.197
* **Вкупно домаќинства:** 18.368
* **Просечен број членови во домаќинство:** 2,8

**2.3. Национална структура**

Националната структура доминира со 78,72**% Македонци**, а останатите заедници – Албанци, Турци, Власи, Срби, Роми и други – сочинуваат околу 21% од населението.

| **Националност** | **Број** | **%** |
| --- | --- | --- |
|  |  |  |
| Македонци | 40.488 | 78,7 |
| Албанци | 1.942 | 3.8 |
| Турци | 1.831 | 3.6 |
| Роми | 232 | 0.5 |
| Власи | 314 | 0.6 |
| Срби | 281 | 0.5 |
| Бошњаци | 23 | 0.0 |
| Останати | 6.317 | 12.3 |
| **Вкупно** | **51.428** | **100%** |
|  |  |  |

## ****2.4. Економска активност на населението****

\*Во однос на економската активност, регистрирани се **27.011 економски активни лица**, од кои **15.275 се вработени**, а **11.736 невработени**. Економски неактивните лица изнесуваат **20.980**.

* **Економски активни:** 27.011
  + вработени: 15.275
  + невработени (општа статистика): 11.736
* **Економски неактивни:** 20.980

### ****\*Податоци за невработеност**** [[4]](#footnote-4)

* **Вкупно невработени:** 2.580
  + жени: 1.230
  + мажи: 1.350
* **Самохрани мајки:** над 300 (околу 70% без редовен приход)
* **Невработени лица од рурални средини:** 541
* **Лица кои чекаат вработување над 8 години:** 438
* **Активни слободни работни места:** 202

**\*Клучни наоди за пазарот на труд во Охрид (2025)[[5]](#footnote-5)**

* **Новозасновани работни односи (01.01–31.10.2025):**6.104 нови вработувања
  + **2.498 (41%)** на неопределено време
  + **3.606 (59%)** на определено/сезонски – доминира краткорочна, сезонска работа
* **Статус на нововработените:**
* **714 лица (11,7%)** од евиденцијата на невработени
* **5.390 лица (88,3%)** лица надвор од евиденција (сезонци, студенти, лица кои менуваат работа)  
  → Повеќето нови работници не доаѓаат од регистрираните невработени.
* **Невработеност според образование (вкупно 2.647):**
* Средно образование: **890 лица**
* Основно: **882 лица**
* Високо: **336 лица**
* Магистри: **26 лица**  
  → Најмногу невработени имаат средно и основно образование.
* **Невработени жени (1.280):**
* Средно образование: **444**
* Основно: **438**
* Високо: **212**  
  → Жените со средно и пониско образование се најзасегнати; мал број можности за високообразовани жени.

Структурата на пазарот на труд во Општина Охрид ја рефлектира спецификата на економското функционирање на општината — силна ориентација кон услугите и сезонскиот туризам. Овие фактори создаваат изразена сезоналност во вработувањето и колебливост во бројот на економски активни лица што упатуваа на потреба од засилени локални политики за економско јакнење на жените, намалување на родовата невработеност и подобар пристап до услуги, образование и работни можности.

Демографските и социо-економските показатели за Општина Охрид укажуваат на стабилна полова структура, но и на изразени разлики во економската активност помеѓу жените и мажите. Учеството на жените на пазарот на трудот е пониско, а процентот на невработени жени е висок.

Големиот број невработени жени со ниско или непотполно образование укажува на ограничен пристап до квалитетно образование, професионална обука и формален труд. Значаен е и бројот на високо образовани жени кои остануваат невработени (212), што укажува на потценета искористеност на женскиот човечки потенцијал.

Присуството на **над 300 самохрани мајки**, од кои 70% без стабилен приход, претставува критична социјална категорија која бара засилена поддршка — економска, социјална и институционална. Долготрајната невработеност (438 лица) и високата застапеност на жени во оваа група дополнително ја продлабочуваат родовата нееднаквост.

Руралните средини, со 541 невработени лица, покажуваат слаб пристап до услуги, образование и можности за вработување, што особено ги засега жените од руралните заедници.

Родово-базираното насилство дополнително ја ограничува активноста на жените, а недостасуваат веродостојни податоци и доволно достапни сервисни услуги. Потребна е поголема превенција, поддршка и подигнување на свеста.

Во здравството, клучни предизвици се недоволниот пристап до скрининг програми и нерамномерните ресурси, што бара подобро планирање и превентивни мерки.

**Севкупно**, стареењето на населението, сезонската економија и висока невработеност кај жени, самохрани родители и рурални заедници бараат таргетирани мерки за економско јакнење, преквалификација и поголема социјална инклузија.

Овие податоци ја нагласуваат потребата Општина Охрид да спроведува целни мерки за:

* зголемување на економската активност и вработливоста на жените,
* развивање програми за обука и преквалификација,
* подобрување на пристапот до услуги и инфраструктура,
* поддршка на самохраните родители и ранливите категории жени,
* намалување на стереотипите и бариерите за активно учество во јавниот, економскиот и политичкиот живот.

Родовата анализа покажува дека унапредувањето на еднаквите можности ќе придонесе за поинклузивен локален развој, поефективно искористување на човечкиот потенцијал и зајакната социјална кохезија во општината.

Програмата за еднакви можности ќе придонесе за еднаков третман, подобрено јавно здравје и повисок квалитет на живот за сите жители на Општина Охрид..

# 3. КЛУЧНИ ПРЕДИЗВИЦИ И ПОТРЕБИ

1. Висока невработеност кај жените, особено кај оние со ниско образование.
2. Недоволно искористен потенцијал на високообразованите жени.
3. Присуство на значајна група самохрани мајки без стабилен приход.
4. Поголема изложеност на жени на долготрајна невработеност.
5. Ограничен пристап до услуги и можности во руралните подрачја.
6. Недостиг на локални услуги за поддршка на семејства и жени со мали деца.
7. Стереотипи и родова дискриминација и насилство во образованието, работата и јавниот живот.
8. Рано откривање на заболувања и потреба од зголемување на информираноста.

# 4. ЦЕЛИ на Програмата за 2026 ГОДИНА

**4.1 Општа цел**

Унапредување на родовата еднаквост во Општина Охрид преку создавање приспособени локални политики, услуги и мерки кои ќе ја подобрат економската, социјалната и јавната позиција на жените и ќе обезбедат еднаков пристап до ресурси, можности и одлучување за сите нив.

**4.2 Специфични цели**

## ****4.2.1. Подобрување на економската позиција на жените и намалување на родовата разлика во вработеност****

* Зголемување на можностите за вработување на жените, особено жените со ниско образование и оние кои се соочуваат со долготрајна невработеност.
* Поддршка на женското претприемништво и економското осилување, со вклучување на самохраните мајки.
* Користење на потенцијалот на високообразованите жени преку локални програми за активирање на трудот.

## ****4.2.2**** Подобрување на пристапот до услуги, ресурси и инфраструктура, особено во руралните средини

* Подобрување на услугите за згрижување деца (градинки, дневни центри, проширено работно време).
* Подобрување на условите за информираност на жените за можности за напредување во руралните подрачја.

## ****4.2.3. Превенција на дискриминација и родово базирано насилство****

* Кампањи и едукативни активности за родова еднаквост и превенција на насилство.
* Обуки за службеници, наставници и јавни институции.

## ****4.2.4. Јакнење на учеството на жените во одлучувањето****

* Поттикнување застапеност во советнички тела, работни групи и локални комисии.
* Лидерски и политички обуки за девојки и жени.
* Поддршка на женски организации и граѓански иницијативи.

## ****Реализација и следење на програмата****

Мерките за реализацијата на целите ќе бидат редовно следени со прибирање податоци согласно родово раздвоени индикатори преку пристапот на родово одговорно буџетирање во сите општински програми.

* На крајот од годината ќе биде изготвен Годишен извештај со проценка на ефектите и препораки за следната година.
* Ќе бидат изготвувани редовни месечни и квартални извештаи и анализи на спроведувањето на активностите со родово раздвоени податоци за следење на резултатите
* На крајот на годината ќе биде доставен годишен извештај до Советот на Општина Охрид,
* Координаторот/заменик координаторот, најдоцна до 31 март 2026 година за претходната година ќе достави извештај за работата до Министерството за социјална политика, демографија и млади, ќе го објави на веб страницата на општината и ќе го прилагоди Акцискиот план според потребите и препораките

**4.3. Очекувани резултати**

1. Подобрена економска вклученост на жените, особено на невработените, долготрајно невработените и жените со ниско образование.
2. Зголемена достапност до локални услуги и поддршка за жените, со посебен фокус на руралните подрачја и жените со мали деца.
3. Намалени родови стереотипи, дискриминација и ризици од родово засновано насилство, преку едукативни и превентивни активности.
4. Зголемено учество и застапеност на жените во процесите на одлучување на локално ниво.
5. Зајакнати локални механизми за родова еднаквост, вклучувајќи ја Координаторката за еднакви можности, Заменик-координаторката и Комисијата за еднакви можности.
6. Подобрена соработка со локални организации и институции, што обезбедува интегриран и одржлив пристап кон родовата еднаквост.

# 5. ЦЕЛНИ ГРУПИ

* Жени од рурални средини (35–55 години)
* Млади девојки (18–26 години)
* Самохрани мајки
* Долгорочно невработени жени
* Жени заинтересирани за претприемништво
* Девојки кои бараат можности во ИТ и угостителство

6. ФОРМИ НА ДЕЛУВАЊЕ

* Обуки и преквалификации
* Едукативни и промотивни настани
* Медиумски кампањи
* Поддршка за женско претприемништво
* Дебати, трибини и работилници
* Соработка со институции, училишта, НВО, стопански комори

# БУЏЕТ

Вкупниот буџет за реализација на Програмата за еднакви можности за 2026 година изнесува: **500.000 денари.**

Напомена

Програмата ќе биде доставена до сите членови на Комисијата за еднакви можности за да се овозможи дополнување и унапредување.

Акцискиот план е составен дел и ги опишува конкретните активности за реализација.

# Акциски план за реализација на Програмата за еднакви можности

|  |  |  |  |  |  |  |  |
| --- | --- | --- | --- | --- | --- | --- | --- |
| **Активност** | **Одговорни страни** | **Опис на активност** | **Цел** | **Период на спроведување** | **Финансиски ресурси** | **Индикатори и извор на верификација** | |
| Прибирање родово разделени податоци | Координаторка/заменик координаторка | Врз основа на изготвен образец се собираат родово-разделени податоци со:  - Број на жени/мажи вработени по позиции во училишта;  -број на жени/мажи вработени по позиции во општина;  -број на жени/мажи вработени по позиции во јавно комунално претпријатие;  - број на жени/мажи управители во фирми; итн. | Преглед на состојбата со жените и мажите во општина Охрид | јануари-декември 2026 | Без финансиски импликации | Изготвен 1 документ со родово-разделени податоци со собрани податоци од најмалку 6 иституции/сектори. | |
| Обуки за преквалификација и доквалификација на жени за учество на пазарот на труд | Координаторка/заменик координаторка, КЕМ,Општина, АВРМ, бизнис сектор | Организација на обуки во партнерство со АВРМ и локални компании за дефицитарни занимања (угостителство, ИТ, грижа за стари лица) | Обучени жени за вклучување на пазарот на трудот | март-септември 2026 | 34.000 | - најмалку 50 жени обучени  (списоци на учеснички и добитнички на сертификати); | |
| Поддршка на женско претприемништво | Совет за женско претприемништво, АВРМ,  КЕМ, Координаторка/заменик координаторка, НВО/консултанти,Комора и локални компании, UN Women | Организација на обуки за бизнис-планирање, маркетинг и финансии;  Менторство и советување за жени за основање бизниси  Финансиска поддршка за жени со најусшешен бизнис план | Обучени жени за започнување на бизнис | април-јуни 2026 | 150.000 | - најмалку 50 обучени жени (податоци разделени по урбан-рурал. возраст и етничко потекло);  - број на поддржани жени;  - број на нови бизниси основани од жени | |
| Одбележување на меѓународниот ден на жената | КЕМ, Координаторка/заменик координаторка,невладини организации, политички партии,ЦКРМ,ЦСР | Хуманитарен осмомартовски марш кој би преминал во традиционален,  Трибина на плоштад со говорници за женските права и на крај музички хепенинг  -Собраните средства да се донираат на жени/жртви на семејно насилство или на самохрани мајки за конкретна потреба | Да се зголеми свеста за значењето на 8 март | март,2026 | Без финансиски импликации | Број на присутни поделени по пол  - Најмалку 100 лица опфатени со настанот  (списоци на присутни разделени по пол) |
| Локален „Форум за женско претприемништво“ | Совет за женско претприемништво,  КЕМ,Координаторка/заменик координаторка, Општина,бизнис сектор,занаетчии | -Одржување на 2 панел дискусии на тема женко претприемништво и доделување Благодарници на успешни претприемачки;  -Презентации на успешни приказни на истакнати претприемачки  -Експо - изложбен дел со дела од жени | Подигнување на свеста за женското претприемништво и женското економско јакнење | април,2026 | 130.000 | - % на задоволство на  посетителите - број на посетители разделени по пол  - Медиумска покриеност-број на објавени вести,извештаи во локални и национални медиуми  - Општинска промоција-број на општински јавни институции кои го промовирале настанот  - Иницирани нови идеи-% на жени кои Форумот ги инспирирал  - Креирање нови контакти-% на жени кои стекнале два или повеќе значајни контакти | |
| Подигнување на свеста на руралната жена за , зајакнување на нејзината економска положба | КЕМ, Координаторка/заменик координарорка, Совет на женско претприемништво  Регионална стопанска комора  претприемачки | - Обуки на тема-1.Женски рурален претприемач-од нива до пазар  2.Рурална алхемија-претварањена традицијата во можност и просперитет  - Одбележување на 15 октомври - Светскиот ден на руралната жена со трибина за успешни приказни на локални рурални жени | Економско јакнење на руралната жена | мај-октомври, 2026 | 30.000 | - Број на учеснички разделени по место на живеење  - најмалку 20% зголемено знаење за темите на обуките  - % на задоволство од обуките | |
| Подобрување на услуги за згрижување деца | ЈОУДГ, КЕМ,Општина | Продолжено работно време на градинки (сите ке ротираат на месечно ниво.До 18 ч.) | Поддршка за самохрани мајки и за економско јакнење на жените | 2026,тековно | Без финансиски импликации | -најмалку 2 градинки со продолжено работно време;  - број на опфатени деца; | |
| Поврзување и соработка на средни училишта со геријатрија | КЕМ ,Совет за женско претприемништво,  Координаторка/заменик координаторка | Во соработка со РЦСОО Ванчо Питошески Охрид и ЕМУЦ Св.Наум Охридски се подготовува храна и се обезбедува нега за пациентите на геријатриско одделение во Охрид кои во најглем број се жени | олеснување на положбата на возрасните жени | септември, 2026 | Без финансиски импликации (со донации од приватен сектор) | - Број на присутни ученици разделени по пол  - Број на корисници разделени по пол | |
| Саем за вработување | КЕМ, Координаторка/заменик координаторка, основни и средни училишта, здруженија на граѓани, АВРМ, Младински совет | Организирање Саем за вработување | Саем за презентиирање на можностите и критериумите за вработување во локални компании | септември-октомври, 2026 | 12.000 | - најмалку 100 присутни  (податоци разделени по пол) | |
| Поддршка за високообразовани невработени жени | КЕМ,Општина, АВРМ, Бизнис сектор, | Организирање стручно практикантство и стажирање | Вклучување на високообразовани | март, 2026 | Без финансиски импликации | -најмалку 50 жени вклучени во стажирање/практинатство | |
| Одбележување на светскиот ден за борба против ракот на дојка | КЕМ, Координаторка/заменик координаторка Општина Охрид,Црвен Крст,  Општа болниза Охрид  Здруженија на граѓани  Политички партии | Бесплатни Мамографски прегледи;  Интернет кампања | Да се помогне на жени во превенција и рано откривање на рак на дојка и да се зголеми свеста за раното откривање на ракот на дојка | октомври, 2026 | 30.000 | - најмалку 50 прегледани жени  - најмалку 20 објави на соицјални медиуми за важноста на редовни прегледи и  - опфатени 2.000 жени со информации за ракот на дојка | |
| Жената /мажот во фокусот – Изложба | КЕМ Општина Охрид-Сектор за култура, Координаторка/заменик координаторка, | Преку анкетен прашалник да се предложат и изберат жени и мажи што оставиле белег во Општина Охрид, да им се доделат фотографии со нивни портрети,а сите присутни на настанот за прогласување на најуспешните да платат хуманитарена влезница и собраните средства да се донираат за жени од ранливи категории | Промоција на родовата рамноправност во културата преку конкретни настани | мај, 2026 | 12.000 | - Број на присутни разделени по пол  - сума на собрани средства која е донирана | |
| Кампањи и работилници за важноста на репродуктивното здравје кај мажите и жените | КЕМ, Општа болница Охрид, невладини организација ЦКРМ Координаторка/заменик координаторка | Спроведување на онлајн кампања и работилници за важноста на репродуктивното здравје кај мажите и жените | Да се зголеми свеста за важноста на репродуктивното здравје | Октомври – ноемеври 2026 | 22.000 | - Најмалку 2 работилници орджани за репродуктивно здравје  - најмалку по 50 учесници на секоја од работилниците (список на учесници со податоци разделени по пол)  - најмалку 2.000 лица опфатени со онлајн кампањата | |
| 16 дена активизам- Кампања за спречување и елиминација на сите форми на насилство | КЕМ, Координаторка/заменик координаторка Општина Охрид  Локални и национални медиуми | Граѓанска трибина на која ќе говорат стручни лица на тема родово базирано насилство врз жени и девојчиња и семејно насилство, медиумски покриено | Зголемување на свеста за спречување и елиминација на сите форми на насилство | ноември-декември,2026 | 7.000 | - Број на учесници на трибината разделени по пол | |
| Кампања за спречување булинг и сајбер насилство | КЕМ во соработка со основни и средни училишта, Координаторка/заменик координаторка, НВО | Спроведување на онлајн кампања и работилици за булингот и сајбер насилството | Подигнување на свеста за последиците од булинг и сајбер насилство | септември,2026 | 7.000 | - Најмалку 2 работилници орджани за репродуктивно здравје  - најмалку по 50 учесници на секоја од работилниците (список на учесници со податоци разделени по пол)  - најмалку 2.000 лица опфатени со онлајн кампањата | |
| Едукација за здрав живот и превенција | КЕМ, Координаторка/заменик координаторка | Хуманитарна женска трка во организација на професорките по спорт, на која учесничките жени и девојчиња ќе платат за учество, а собраните средста ќе се донираат на ранливи категории жени | Вклучување на жени во спортот,  -промоција на здрави животни навики и хумана димензија | јули, 2026 | 6.000 | - број учеснички  - висина на собрани средства | |
| Обука за родова интеграција | КЕМ,Координаторка/заменик координаторка,Интерсекторска група за родово одговорни политики и буџети  UN Woman | Обука за родова интеграција | Подобрување на механизмот за следење на родово одговорни индикатори | јануари-февруари, 2026 | Без финансиски импликации (донација од UN Women) | - Број на вработени и советници кои посетиле обука за креирање родово-одговорен буџет разделени по пол  - најмалку за 20% зголемено знаење за темата | |
| Унапредување на механизам за следење на родово еднакви резулати | КЕМ,координаторка /заменик координаторка  UN Woman | Унапредување системот на следење на перформанс- индикатори и динамика на нивното следење, воведување родова перспектива во формуларите за доделување помош/ подготовка на стандардизирани критериуми за доделување грантови со родова компонента, креирање граѓански родово одговорен буџет и генерално интегрирање на родови индикатори во сите програми и активности на општината. | Подобрување на механизамот за следење на родово еднакви резултати преку систем за следење на успех преку родови индиикатори | 2026, тековно | Без финансиски импликации (донација од UN Women) | - Листа на усвоени перформанс – индикатори  - брoј на родово – сензитивни формулари | |
| Програма за женско лидерство | КЕМ,Координаторка/заменик координаторка Општина, НВО | 3 тренинзи за политика и лидерство | јакнење на лидерски вештини кај жените | април, 2026 | 60.000 | - најмалку 50 жени опфатени со обуките,  - најамлку за 20% зголемено знaење за лидерство и политика кај учесничките | |
| Вмрежување | КЕМ Општина Охрид и КЕМ на општините во регионот, координаторка/заменик координаторка  UN Women, NDI, UNDP | Воспоставување регионална и меѓународна соработка, размена на искуста и добри практики на тема родова еднаквост | Унапредување на работата на КЕМ во општините во Пелагонискиот плански регион, а со тоа и на условите за унапредување на родовата еднаквост во регионот  Разменети искуства и добри практики | 2026, тековно | Без финансиски импликации | - број на Потпишани меморандуми , одржани работни средби, работилници  реализирани студиски посети, применети добри практики  - број на лица кои учествувале разделени по пол | |
| Мониторинг на спроведувањето на родовата интеграција во политиките и мерките на Општина Охрид | КЕМ,Координаторка/ заменик координаторка | Записници од седници на совети, извештаи, индикатори | Анализа на општинските одлуки од родова аспект на | 2026 тековно | Без финансиски импликации | - број на коментари/препораки од КЕМ по одлуките на Совет. | |
| Предновогодишен Хепенинг за мајки на деца од ранливи категории и деца со пречки во развојот | КЕМ,координатор/заменик,Совет на Општина Охрид, Совет на женско претприемништво | Да се подарат новогодишни пакетчиња на деца од ранливи категории и деца со пречки во развојот преку донација од советниците и од општествено одговорни компании | Поддршка за ранливи категории семејства | декември 2026 | Без финансиски импликации | - Број на деца кои добиле пакечиња разделени по пол | |
| Подготовка на годишен извештај | КЕМ, Координаторка/заменик координаторка | Транспарентност и следење | Редовно известување | март 2026 | Без финансиски импликации | - изготвен извештај и доставен до Советот на општината и до Министерство за социјална политика, демографија и млади | |

**Изготвил:Елизабета Андреска**  
Координаторка за еднакви можности на жените и мажите  
Општина Охрид

* **ВКУПЕН БУЏЕТ ЗА 2026: 500.000 денари**
* Програмата е **целосно усогласена со законските обврски** и претставува солидна рамка за локална родова политика.
* Има **јасна визија и широк спектар на активности**, но потребно е посилно **финансиско и аналитичко поткрепување**.
* Со дополнителен систем за мерење на резултатите и родово буџетирање, може да стане **пример на добра практика** на локално ниво во Македонија.
* Програмата влегува во сила со објавувањето во „Службен гласник на Општината Охрид“[[6]](#footnote-6)
* **ЗАКЛУЧОК И ИМПЛИКАЦИИ**

Програмата претставува оперативен документ кој ќе ја води Општина Охрид кон остварување на родова рамноправност на локално ниво.

Импликациите се:

* Зголемување на свеста за родовите права кај граѓаните.
* Поддршка на социјалната инклузија и економски развој на жените.
* Јакнење на локалните институции во областа на родова еднаквост.
* Подобрување на квалитетот на услуги во здравство, образование, култура, спорт и социјална заштита.
* Промоција на Охрид како општина која активно го поддржува родовото инклузивно општество и одржлив развој.

1. [**https://www.mtsp.gov.mk/content/pdf/zakoni/2017/precisten%20tekst%202015%20na%20ZEM\_nov.pdf**](https://www.mtsp.gov.mk/content/pdf/zakoni/2017/precisten%20tekst%202015%20na%20ZEM_nov.pdf) [↑](#footnote-ref-1)
2. **https://www.mtsp.gov.mk/content/pdf/2022/strategija\_/%D0%A1%D1%82%D1%80%D0%B0%D1%82%D0%B5%D0%B3%D0%B8%** [↑](#footnote-ref-2)
3. Државен завод за статистика, Попис на населението, домаќинствата и становите, 2021 [↑](#footnote-ref-3)
4. **АВРМ Охрид (декември 2024)** [↑](#footnote-ref-4)
5. **АВРМ Охрид(01.01–31.10.2025)** [↑](#footnote-ref-5)
6. www.ohrid.gov.mk [↑](#footnote-ref-6)